作者：刘辰翁
词牌/韵律：归朝歌

paragraphs: 最是一人称好处。
昨日小春留得住。
梅花信信望东风，须待公归香满路。
年时今已度。
长是巴山深夜雨。
宣又召，凯还簇簇，要见寿觞举。
扫尽窝蜂闲绣斧。
叠鼓春声欢岁暮。
燕台剑履趣锋车，银信低低传好语。
紫貂裘脱与。
肘印累累映三组。
但重省，西来斗水，忘却爱卿取。